
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 105 
                                                              din 28 aprilie 2021
            privind folosința cu titlu gratuit a Sălii de Sport ”Radu Voina” de către Clubul Sportiv Școlar Sighişoara în vederea organizării turneului pentru desfăşurarea etapelor 4 - 6 din Campionatul Național de Handbal juniori II masculin, grupa de valoare I, în perioada 21 - 23 mai 2021 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.099/23.04.2021 şi la Consiliul Local Sighișoara cu nr. 12.257/26.04.2021, de referatul de aprobare, înregistrat cu nr. 12.098/23.04.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 11.619/20.04.2021, prin care Clubul Sportiv Școlar Sighişoara solicită punerea la dispoziție, cu titlu gratuit, a Sălii de Sport ,,Radu Voina”, în perioada 21 - 23 mai 2021, în vederea organizării turneului pentru desfăşurarea etapelor 4 - 6 din campionatul național de handbal juniori II masculin, grupa de valoare I;

Având în vedere oportunitatea și necesitatea sprijinirii organizării turneului pentru desfăşurarea etapelor 4 - 6 din campionatul național de handbal juniori II masculin, grupa de valoare I, în scopul susținerii tinerilor sportivi, a promovării sportului, în general, și a sportului sighișorean, în special, precum și pentru susținerea activităților și proiectelor derulate și organizate de Clubul Sportiv Școlar Sighișoara;       

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 69/2000, Legea educaţiei fizice şi sportului, cu modificările şi completările ulterioare;
Având în vedere Raportul de specialitate al Clubului Sportiv Municipal Sighișoara cu nr. 118/23.04.2021, înregistrat la Municipiul Sighișoara cu nr. 12.096/23.04.2021, prin care se propune aprobarea folosinței cu titlu gratuit a Sălii de Sport ”Radu Voina” de către Clubul Sportiv Școlar Sighişoara în vederea organizării turneului pentru desfăşurarea etapelor 4 - 6 din Campionatul Național de Handbal juniori II masculin, grupa de valoare I, în perioada 21 - 23 mai 2021;

Având în vedere avizele favorabile ale comisiilor de buget, socială și juridică;
În temeiul art. 129 (1) și (2) lit. „c” și „d”, (6) lit. „a”, (7) lit. „a” și „f” și (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                               H O T Ă R Ă Ş T E:

Art. 1. (1) Se aprobă folosința cu titlu gratuit a Sălii de Sport ,,Radu Voina” de către Clubul Sportiv Școlar Sighişoara în vederea organizării turneului pentru desfăşurarea etapelor 4 - 6 din campionatul național de handbal juniori II masculin, grupa de valoare I, în  perioada 21 - 23 mai 2021.

(2) Asigurarea curățeniei la Sala de Sport „Radu Voina” este responsabilitatea Clubului Sportiv Școlar Sighişoara.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Clubul Sportiv Municipal Sighișoara și Clubul Sportiv Școlar Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.org.ro. 

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Clubul Sportiv Municipal Sighișoara;
  1 ex. Clubul Sportiv Școlar Sighişoara.
  9 ex.
  B.A. 
